La Llei 18/1996, de 27 de desembre, de relacions amb les comunitats catalanes de l'exterior, té per objecte regular el suport, la coordinació i la intensificació de les relacions de la Generalitat, de la societat catalana i de les seves institucions amb les comunitats catalanes establertes fora del territori de Catalunya i les seves entitats, per canalitzar les aportacions dels col·lectius catalans de l'exterior a la dinàmica de la societat catalana.
D'acord amb l'article 3.2.8 del Decret 421/2006, de 29 de novembre, correspon al Departament de la Vicepresidència donar suport a les comunitats catalanes de l'exterior.
Atès el que preveuen el Decret legislatiu 3/ 2002, de 24 de desembre, pel qual s'aprova el Text refós de la Llei de finances públiques de Catalunya; la Llei 30/1992, de 26 de novembre, de règim jurídic de les administracions públiques i del procediment administratiu comú, i la Llei 13/1989, de 14 de desembre, d'organització, procediment i règim jurídic de l'Administració de la Generalitat de Catalunya,
Aprovar les bases reguladores dels ajuts a les comunitats catalanes de l'exterior per al finançament de les despeses ordinàries i per a la realització d'activitats socials i/o culturals extraordinàries, les quals es publiquen a l'annex d'aquesta Ordre.
2.1 Convocar els ajuts corresponents a l'any 2007.
2.2 Els ajuts previstos en aquesta convocatòria es regeixen per les bases reguladores que es publiquen a l'annex d'aquesta Ordre; pel Decret legislatiu 3/2002, de 24 de desembre, pel qual s'aprova el Text refós de la Llei de finances públiques de Catalunya; per la Llei 38 /2003, de 17 de novembre, general de subvencions, i per la resta de la normativa vigent aplicable.
2.3 El pagament d'aquestes subvencions, per un import màxim d'1.550.000,00 euros, serà a càrrec de la partida VP02 D/482420000/2310 del pressupost del Departament de la Vicepresidència per a l'any 2007.
L'import màxim esmentat es podrà ampliar, sempre que hi hagi crèdit adequat i suficient, mitjançant resolució del conseller de la Vicepresidència, la qual serà publicada al DOGC.
2.4 El termini de presentació de sol·licituds és d'un mes a partir de l'endemà de la publicació d'aquesta Ordre al DOGC.
D'acord amb el que estableix l'article 94.2 de la Llei de finances públiques de Catalunya, el Departament de la Vicepresidència podrà atorgar subvencions directes a les comunitats catalanes de l'exterior per a la realització d'activitats sobrevingudes amb posterioritat a la finalització del termini de presentació de sol·licituds establert en aquesta convocatòria.
Aquestes subvencions es regiran pel que estableixen les bases de la convocatòria en relació amb els ajuts per a activitats ordinàries i per a activitats extraordinàries.
Contra aquesta Ordre o les seves bases, les persones interessades poden interposar recurs contenciós administratiu davant la Sala Contenciosa Administrativa del Tribunal Superior de Justícia de Catalunya en el termini de dos mesos a comptar de l'endemà de la seva publicació, segons el que preveu l'article 46.1 de la Llei 29/1998, de 13 de juliol, reguladora de la jurisdicció contenciosa administrativa.
Bases reguladores dels ajuts a les comunitats catalanes de l'exterior per al finançament de les despeses ordinàries i per a la realització d'activitats socials i/o culturals extraordinàries.1 Ajuts per al finançament de les despeses ordinàries
L'objecte d'aquests ajuts és la col·laboració de la Generalitat en les despeses ordinàries de les comunitats catalanes de l'exterior.
S'entén que són despeses ordinàries, a l'efecte d'aquestes bases:
a) Les despeses de funcionament de l'entitat, com manteniment de locals, reparacions, lloguers, subministraments, material d'oficina i despeses de personal.
b) Els actes de celebració de festes tradicionals i populars catalanes amb un pressupost de l'entitat igual o inferior a 6.000,00 euros.
Resten exclosos d'ajut les festes i els elements que reprodueixen estereotips i valors de caràcter discriminatori i sexista.
c) Les activitats culturals d'arrel catalana i de promoció i difusió de la cultura i les tradicions de Catalunya amb un pressupost de l'entitat igual o inferior a 6.000,00 euros.
La quantia d'aquests ajuts es determinarà d'acord amb el barem següent:
a) Per a les entitats amb un pressupost de despeses ordinàries de fins a 15.000,00 euros, fins a un màxim d'un 80% d'aquest pressupost.
b) Per a les entitats amb un pressupost de despeses ordinàries d'entre 15.001,00 i 25.000,00 euros, fins a un màxim d'un 75% d'aquest pressupost.
c) Per a les entitats amb un pressupost de despeses ordinàries de més de 25.001,00 euros, fins a un màxim del 70% d'aquest pressupost.
1.3 Forma de pagament i justificació.
Els ajuts s'abonaran a les comunitats catalanes en el moment de la concessió, amb la presentació prèvia del pressupost de despeses ordinàries aprovat per a l'any corresponent.
Per justificar la destinació de la subvenció, les comunitats catalanes han de presentar una liquidació del pressupost presentat en el moment de la sol·licitud i una memòria descriptiva de les activitats ordinàries, juntament amb les factures originals i comprovants de pagament i còpies d'aquests, d'acord amb el que estableix l'article 30 de la Llei 38/2003, de 17 de novembre, general de subvencions, que acreditin la despesa realitzada, abans del 28 de febrer de 2008..2 Ajuts per a la realització d'activitats extraordinàries
L'objecte d'aquests ajuts és col·laborar amb el finançament de les activitats socials i/o culturals de caràcter extraordinari que realitzin les comunitats catalanes, que afavoreixin el coneixement de Catalunya, la llengua, la cultura i les tradicions, que tinguin un cost superior a 6.000,00 euros.
La quantitat màxima per a cada ajut és del 80% del pressupost total de l'activitat.
2.3 Forma de pagament i justificació.
Els ajuts s'abonaran en un 80%, com a màxim, en forma de bestreta un cop atorgada la subvenció, i la resta, després de presentar els justificants de la totalitat de la despesa realitzada.
El termini màxim de presentació dels justificants és el 31 de desembre de l'any de la convocatòria.
El percentatge de bestreta es calcula sobre el total de la subvenció atorgada i en cap cas sobre el cost total de l'activitat.
Per justificar correctament les despeses cal presentar factures i comprovants originals de la despesa realitzada, juntament amb fotocòpies d'aquests, d'acord amb el que estableix l'article 30 de la Llei 38/2003, de 17 de novembre, general de subvencions, que acreditin la despesa realitzada.
Així mateix, cal que s'adjunti una memòria narrativa de les activitats justificades.
Únicament se subvencionaran les activitats que es duguin a terme totalment o parcialment durant l'any de la convocatòria, i excepcionalment, les activitats iniciades el darrer trimestre de l'any anterior.
Les entitats podran presentar els justificants en el moment de presentar la sol·licitud per a les activitats ja realitzades, amb el benentès que aquesta presentació no comporta cap compromís per part de l'Administració d'atorgament de la subvenció.
2.4 Concurrència de subvencions.
En el cas que la subvenció concorri amb altres ajuts procedents d'altres institucions públiques i/o privades, l'entitat beneficiària haurà d'informar d'aquest fet, i la suma dels imports de les subvencions atorgades no podrà ser superior al cost de l'activitat que es durà a terme..3 Beneficiaris
Poden ser beneficiàries d'aquests ajuts les comunitats catalanes de l'exterior i les seves federacions reconegudes d'acord amb la Llei 18/1996, de 27 de desembre, de relacions amb les comunitats catalanes de l'exterior, i el Decret 118/1998, de 26 de maig, pel qual s'aprova el Reglament de relacions amb les comunitats catalanes de l'exterior, i que constin degudament inscrites al Registre de les comunitats catalanes a l'exterior..4 Presentació de sol·licituds
4.1 La sol·licitud per obtenir els ajuts regulats per aquesta Ordre s'ha de presentar mitjançant un imprès normalitzat a la Secretaria d'Afers Exteriors del Departament de la Vicepresidència o mitjançant qualsevol de les formes que preveu l'article 38.4 de la Llei 30/1992, de 26 de novembre, de règim jurídic de les administracions públiques i del procediment administratiu comú, en el termini establert en la convocatòria.
4.2 El model de sol·licitud es pot obtenir a la pàgina web de l'Àrea de les Comunitats Catalanes de l'Exterior de la Secretaria d'Afers Exteriors [URL].
4.3 A la sol·licitud s'ha d'adjuntar la documentació següent:
4.3.1 Per als ajuts per al finançament de les despeses ordinàries, una còpia del pressupost d'ingressos i despeses aprovat per l'entitat per a l'any en curs, amb l'acreditació de la seva autenticitat i veracitat.
El pressupost esmentat, dins l'apartat de despesa prevista, ha de diferenciar clarament les despeses de funcionament de les corresponents a activitats socials i/o culturals.
4.3.2 Per als ajuts per a activitats socials i/o culturals de caràcter extraordinari, s'ha de presentar la documentació següent:
a) Memòria descriptiva i quantificada de l'activitat o activitats per a les quals se sol·licita l'ajut.
En la memòria caldrà incloure el percentatge de subvenció que se sol·licita en bestreta (fins a un màxim del 80%), i justificar de forma quantificada la necessitat de rebre la part de la subvenció per avançat.
En cas que es presentin sol·licituds per a més d'una activitat, l'entitat sol·licitant ha d'establir una prioritat en relació amb les activitats per a les quals es demana l'ajut.
c) En el cas que se sol·liciti l'ajut per a una activitat ja duta a terme durant l'any en curs, o el darrer trimestre de l'any anterior, es poden presentar documents justificatius de la despesa realitzada.
d) Declaració que no s'han rebut ajuts, subvencions o bé altres atribucions patrimonials gratuïtes amb el mateix objecte de qualsevol administració, ens públic, entitats privades o bé particulars.
En cas contrari, s'ha de detallar quins ajuts s'han rebut i la seva procedència.
També cal esmentar els ajuts que es preveuen rebre.
4.4 Documentació comuna per a ambdós tipus d'ajut.
a) Còpies compulsades dels documents que acreditin les facultats atorgades a la persona representant de l'entitat o federació reconeguda (nomenament, poders, etc.) i el seu DNI.
b) Declaració responsable que en la seva persona no concorre cap de les prohibicions establertes als apartats 2 i 3 de l'article 13 de la Llei 38/2003, de 17 de novembre, general de subvencions.
En el cas de les obligacions tributàries i de la Seguretat Social, cal presentar certificació administrativa d'estar al corrent de pagament, o bé l'autorització a l'òrgan gestor per a l'obtenció directa de les dades tributàries de l'organisme o administració pública que correspongui.
En aquest cas, no caldrà l'aportació de la documentació que es pugui obtenir mitjançant aquest consentiment.
Aquesta autorització es pot fer en el mateix imprès de sol·licitud.
Pel que fa a la certificació administrativa prevista en el paràgraf anterior, podrà ser substituïda per document equivalent o declaració del representant legal de l'entitat de no tenir deutes.
c) Imprès de domiciliació bancària.
d) Declaració responsable de donar compliment dels requisits establerts als articles 32.1, 32.3 i 36.4 de la Llei 1/1998, de 7 de gener, de política lingüística, que els siguin exigibles i aplicables.
e) Declaració responsable, si és el cas, de donar compliment de l'obligació que estableix l'article 38.1 de la Llei 13/1982, de 7 d'abril, d'integració social dels minusvàlids, o el Decret 246/2000, de 24 de juliol, sobre l'aplicació de les mesures alternatives de caràcter excepcional al compliment de la quota de reserva.
f) Declaració de no tenir cap deute amb l'Administració de la Generalitat de Catalunya i les seves entitats autònomes.
No cal presentar la documentació que ja s'hagi lliurat a l'Administració e la Generalitat de Catalunya, sempre que no hagin transcorregut més de cinc anys des que va passar, vàlidament, a mans de l'Administració i que no hagi experimentat cap modificació.
En aquest supòsit, la persona sol·licitant ha d'especificar per escrit la data i l'òrgan on es van presentar els documents i el procediment a què corresponen.
Aquest apartat no és d'aplicació quan es tracti de documents que s'hagin d'actualitzar periòdicament o quan hagin estat modificats després d'haver estat presentats a la Generalitat de Catalunya.
4.5 En el cas que la documentació presentada no sigui completa, la Secretaria d'Afers Exteriors demanarà a l'entitat sol·licitant que la completi en un termini de deu dies hàbils d'acord amb l'article 71 de la Llei 30/1992, de règim jurídic de les administracions públiques i del procediment administratiu comú.
A més, quan ho consideri convenient, per tal de tenir un coneixement més ampli de les activitats per a les quals es demana l'ajut, podrà demanar qualsevol informació addicional.
4.6 En cas de discrepància amb la qualificació que fa l'entitat sol·licitant sobre el tipus d'activitat i/o despesa proposada, la Secretaria d'Afers Exteriors ho comunicarà a l'entitat i qualificarà l'activitat o la despesa com consideri més adequat..5 Procediment i criteris d'avaluació
5.1 El procediment de concessió d'aquestes subvencions és el de concurrència competitiva, i s'ha de resoldre i notificar en el termini màxim de sis mesos des de la data de publicació de la convocatòria.
5.2 L'òrgan instructor és la persona titular de la Secretaria d'Afers Exteriors del Departament de la Vicepresidència, i el resolutori, la persona titular del Departament de la Vicepresidència.
5.3 La junta d'avaluació ha d'estudiar les sol·licituds d'acord amb els criteris d'adjudicació que es descriuen tot seguit, i n'ha d'emetre un informe.
La persona titular de la Secretaria d'Afers Exteriors ha de fonamentar la seva proposta sobre aquest informe, la qual s'ha d'elevar a l'òrgan resolutori.
5.4 La persona titular de la Secretaria d'Afers Exteriors designa i presideix la junta d'avaluació constituïda per a la selecció dels projectes presentats.
5.5 La junta d'avaluació ha d'estar formada per:
La persona titular de la Secretaria d'Afers Exteriors.
El responsable de l'Àrea de les Comunitats Catalanes a l'Exterior.
Tres persones expertes designades per la Secretaria d'Afers Exteriors.
Amb l'objectiu d'assolir la paritat de gènere la junta d'avaluació tendirà, en la mesura que pugui, a assolir la participació equilibrada entre dones i homes.
5.6 Els ajuts destinats a finançar les despeses ordinàries de les comunitats s'atorgaran sempre que l'entitat sol·licitant presenti el pressupost en els termes establerts a la base 4.3.1 i s'adeqüi estrictament a l'objecte de la subvenció previst en aquestes bases i subjecte a disponibilitat pressupostària.
5.7 Per atorgar els ajuts destinats a finançar activitats socials i/o culturals de caràcter extraordinari, d'import superior a 6.000,00 euros, que afavoreixin el coneixement de Catalunya, la llengua, la cultura i les tradicions, a més del criteri establert a l'apartat anterior, es tindran en compte els següents:
a) L'interès i la repercussió de cadascuna de les activitats, així com la qualitat tècnica, la viabilitat i l'autosostenibilitat, amb una ponderació de 20 sobre 50.
b) La inserció de l'activitat en un programa de caràcter més ampli amb col·laboració amb altres entitats públiques o privades del país, amb una ponderació de 10 sobre 50.
c) La trajectòria històrica i la incidència en l'àmbit social de l'entitat sol·licitant, amb una ponderació de 20 sobre 50.
Entre els criteris d'avaluació es prioritzaran les festes i els elements festius que impulsin el protagonisme femení i visualitzin les aportacions de les dones al patrimoni i a la cultura de Catalunya..6 Tramitació
Les sol·licituds presentades seran avaluades per la Secretaria d'Afers Exteriors, que trametrà proposta de resolució, d'acord amb els criteris previstos a la base 5, a la persona titular del Departament de la Vicepresidència..7 Resolució
7.1 La concessió dels ajuts es farà per resolució de la persona titular del Departament de la Vicepresidència, amb la proposta de resolució prèvia del secretari d'Afers Exteriors, que es basarà en l'avaluació de les sol·licituds segons els criteris establerts a les bases reguladores.
Les subvencions de més de 6.000,00 euros es publicaran al DOGC, i s'hi farà constar el beneficiari, la quantitat concedida, les finalitats de la subvenció i el crèdit pressupostari al qual s'han imputat.
7.2 El termini màxim per resoldre i notificar les resolucions de concessió és de sis mesos a comptar de l'endemà de la finalització del termini per presentar les sol·licituds.
Transcorregut aquest termini, si no hi ha hagut cap resolució expressa, s'entén que la sol·licitud ha estat desestimada.
7.3 Contra la resolució de concessió, que exhaureix la via administrativa, les entitats interessades poden interposar, amb caràcter potestatiu, recurs de reposició davant la persona titular del Departament de la Vicepresidència en el termini d'un mes a comptar de l'endemà de la data de la notificació, o bé recurs contenciós administratiu davant la Sala Contenciosa Administrativa del Tribunal Superior de Justícia de Catalunya en el termini de dos mesos a comptar de l'endemà de la data de la notificació..8 Obligacions de l'entitat
L'entitat beneficiària de l'ajut haurà de complir les obligacions establertes per la Llei 38/2003, de 17 de novembre, general de subvencions, i en tot cas, les que s'expressen a continuació:
8.1 Dur a terme l'activitat o adoptar el comportament que fonamenta la concessió de la subvenció.
8.2 Comunicar a la Secretaria d'Afers Exteriors l'obtenció de subvencions o ajuts, ingressos o recursos per a la mateixa finalitat procedents de qualsevol administració o entitat, tant pública com privada.
Aquesta comunicació s'ha de fer tant en el moment de presentar la sol·licitud com posteriorment en el cas d'ajuts sobrevinguts.
8.3 Fer constar, en qualsevol informació, publicitat o difusió que facin de les activitats subvencionades, que reben el suport de la Secretaria d'Afers Exteriors del Departament de la Vicepresidència de la Generalitat de Catalunya, així com incloure el logotip corresponent en els elements informatius i publicitaris de caràcter escrit o audiovisual relacionats amb l'activitat esmentada.
Les entitats beneficiàries de la subvenció han de lliurar a la Secretaria d'Afers Exteriors un exemplar del material de promoció o difusió editat.
8.4 Notificar, per escrit, a la Secretaria d'Afers Exteriors qualsevol canvi que, dins la mateixa finalitat, es proposi en la destinació de la subvenció, el qual haurà de ser expressament autoritzat, de forma prèvia a la seva realització, pel secretari d'Afers Exteriors.
8.5 Justificar la destinació concreta de les quantitats percebudes, la qual s'ha d'ajustar a l'objecte de la subvenció.
8.6 Les entitats beneficiàries que han rebut subvenció tenen l'obligació de facilitar la informació que els demani la Intervenció General de la Generalitat, la Sindicatura de Comptes o qualsevol altre òrgan de control de l'Administració.
8.7 D'acord amb l'article 31 de la Llei 38/2003, de 17 de novembre, general de subvencions, quan s'hagi de fer una despesa a càrrec de la subvenció del Departament de la Vicepresidència i aquesta sigui superior a 30.000,00 euros en el cas d'obra, o a 12.000,00 euros en la compra de béns i/o prestacions de serveis per empreses consultores o d'assistència tècnica, és obligatori que es presentin un mínim de tres ofertes de diferents proveïdors amb caràcter previ a la formalització del compromís.
S'haurà de justificar expressament l'elecció d'una oferta quan no sigui la més avantatjosa econòmicament.
Aquest requisit de la presentació de les tres ofertes podrà ser dispensat per la Secretaria d'Afers Exteriors si l'entitat justifica raonadament la impossibilitat de poder aconseguir-les a causa de circumstàncies excepcionals suficientment acreditades.
8.8 En el supòsit d'adquisició, construcció, rehabilitació i millora de béns immobles i/o de béns inventariables, l'entitat beneficiària o el destinatari del bé hauran de destinar els béns concrets a la finalitat per a la qual es va concedir la subvenció durant un període no inferior a deu anys en el supòsit de béns susceptibles de ser inscrits en un registre públic, i a dos anys per a la resta de béns.
L'incompliment d'aquesta obligació de destinació es produirà, en tot cas, quan hi hagi venda o gravamen del bé, i serà causa de reintegrament de la subvenció en els termes que estableix l'article 31.4 de la Llei 38/2003, de 17 de novembre, general de subvencions..9 Control
Correspon a la Secretaria d'Afers Exteriors fer el seguiment i el control del compliment de la destinació de les subvencions atorgades, sens perjudici del control que pugui fer la Intervenció de la Generalitat de Catalunya..10 Supòsits d'incompliment i sancions administratives en matèria de subvencions
10.1 L'incompliment per part de l'entitat beneficiària de qualsevol dels requisits i les condicions i de la resta de circumstàncies que van donar lloc a l'atorgament de la subvenció, i en especial la no-presentació de la memòria i la documentació justificativa de la despesa, pot comportar la revocació total o parcial de la subvenció i l'obligació de reintegrar els ajuts percebuts i els interessos de demora des del moment del pagament de la subvenció en els casos previstos al Decret legislatiu 3/2002, de 24 de desembre, pel qual s'aprova el Text refós de la Llei de finances públiques de Catalunya.
10.2 L'obligació de reintegrament establerta en l'apartat anterior és independent de la imposició d'una sanció administrativa en matèria de subvencions, d'acord amb el que estableix el Decret legislatiu 3/2002, de 24 de desembre, pel qual s'aprova el Text refós de la Llei de finances públiques de Catalunya.